paragraph_text: Karijeru je počeo u mostarskom Veležu 1985. godine, za koji je igrao do 1991. godine. U 129 nastupa, mrežu protivnika zatresao je 48 puta. Isto toliko nastupa upisao za Real Sociedad (1991. – 1995.), ali je golgeterski bio uspješniji. 73 puta je vraćao protivničke igrače na izvođenje lopte s centra. Sljedeću godinu igra u Barceloni, a potom sljedeće tri u Tenerifama. Prije igranja za Maccabi iz Tel Aviva (2000. – 2001.), igrao je jednu sezonu za Alaves.